Главна дирекция "Пожарна безопасност и защита на населението"

Пожарът е неконтролирано горене, което нанася щети. За да има процес на горене е необходимо създаването на горима среда и наличието на източник на запалване. Това означава, че за процеса на горене трябва да са налице три предпоставки: наличие на горими материали, на кислород за поддържане на горенето и източник на запалване.

Често опасните фактори на пожара върху човешкия организъм се подценяват. Това е не само високата температура, а на първо място отделяните токсични продукти, особено при горенето на синтетични материали, така характерни за бита днес.

Спазването на правилата и нормите за пожарна безопасност са отговорност на всеки гражданин, а нарушаването им може да застраши не само личната собственост и живота на близките.

Противопожарната култура е съществена част от съвременната култура. Формирането й трябва да започне от ранна детска възраст, за което от голямо значение е личният пример на по-възрастните.

Да научим детето да се грижи за своята безопасност:

Детската игра с огън е една от честите причини за пожар, а животът на детето е безценен. То трябва да разбере това от родителите и да гледа на живота си като най-ценното богатство.

Родители, спазвайте следните превантивни мерки:

Не оставайте на достъпни места и най-малките източници на запалване, като кибрит и запалки;

Обезопасете контактите със специални предпазители.

Не оставяйте детето само до отоплителни електроуреди с открити реотани.

Наблюдавайте непрекъснато игрите му – в къщи и на открито.

Давайте личен пример с поведението си по спазване на правилата за пожарна безопасност.

Отговаряйте на въпросите му възможно най-изчерпателно и се опитвайте да му обяснявате смисъла на мерките за пожарна безопасност и защо се изисква стриктното им спазване.

Ако оставяте само дете в къщи никога не заключвайте вратите – те са пътят за евакуация и спасение в случай на пожар.

Учете Вашето дете да разпознава местата вкъщи, където може да възникне  пожар и предметите, които могат да го предизвикат.

Тренирайте преминаването по пътя за евакуация от дома.

Уточнете, че ако не може да избяга при пожар трябва да остане в банята при пуснат душ и да постави намокрена маска на устата и носа.

Научете детето, че в случай на пожар трябва да се обади на тел. 112.

Научете детето да знае точния адрес, на който живеете, и какво трябва да съобщи на тел. 112 в случай на опасност от пожар.

Родители, обяснете на детето **защо не бива**:

Родители, обяснете на детето **защо трябва**:

Правила в случай на пожар:

Да запази самообладание и да позвъни на тел. 112. Да каже точния адрес и какво гори!

Да напусне дома по най-късия път, а ако стълбището е задимено да не ползва асансьор.

Ако стаята се изпълни с дим, да се движи приведено към пода или пълзешком (ако няма видимост, покрай стената) и ако има възможност, да постави на устата и носа си навлажнена кърпа.

Ако пътят му за евакуация по стълбище или друг изход навън е блокиран или задимен, да излезе на балкон или открит прозорец и да алармира, че се намира в опасност – с викове, ръкомахания и др.

Да не скача от прозорци и балкони, а да чака да бъде открит от пожарникарите.

Да не се връща за нищо в къщи, защото животът му е по-ценен от всички играчки, дори и от домашните любимци!

Ако не може да избяга навън, да се скрие в банята! Да затвори вратата и да пусне душа.

Ако дрехите му се подпалят, да спре, да закрие лицето си с ръце и да се търкаля на пода, докато пламъците угаснат.